Sághy Enikő

A TEREMTŐ ÖNISMERET

KÉZIKÖNYVE

I.

Az illegő-billegő Nő,

Karola története

Egyes sorok tördelése az ebook technikai sajátosságai miatt eltérhet a papírformátumtól. Megértésüket ezúton is köszönjük!

A könyv ePUB, PDF és papírformátumban megrendelhető a teremtoonismeret.hu honlap webshopjában.

Minden jog fenntartva.

© Sághy Enikő, 2013

Telefon: +36 30 222 1288

www.teremtoonismeret.hu

saghyeniko@spiritualisonismeret.hu

ISBN 978-615-02-3973-6

TARTALOM

Előszó

Karola,
az „illegő-billegő” Nő története

Egyetemes törvények,
tanítások, üzenetek

Ismerd meg Önmagad
a Teremtő Önismeret módszerrel

Búcsúzom

MINDENEK ALAPJA ÉS GYÖKERE:

SZERETHETŐSÉGÜNK HITE

Azaz:

Tudatosítsuk magunkban,

hogy szerethetőek vagyunk

minden pillanatban!

Nehéz az élete a víz cseppjének,

ha küldetéssel érkezett a Földre.

Mert nem mindegy ám, hogy

az egy csepp, ami az óceán,

hol lebeg: a felszínen, ahol

a szélnek fodra dobálja ide-oda,

vagy a víznek mélyén az alantban,

ahol több tonna a súly rajta, mégis elbírja.

Ha van küldetésed, a Te egy „csepped”

óriási erőt hordoz és Téged a szél

nem a felszínen fodroz.

Feladatod súlya lehet több tonna,

de nincs oly súly, amit el ne viselnél,

hiteddel a mélyből fel ne emelkednél

akkor is, ha az óceán mélyén lennél.

A magas rezgésen nyíló hited ereje segít

rálátni arra a teremtő erőre, valós értékedre,

amit kértél magadnak küldetésed elvégzésére.

Ennek emlékét nyitom meg Benned,

emlékeztetlek!

Szeretettel,

Sághy Enikő

Szeretettel köszöntelek, kedves Olvasó!

Engedd meg, hogy tegezzelek!

Önmagad megismeréséhez egy újabb eszközt tartasz most kezedben. A tervem az, hogy több kisebb könyvben adom közre – mint a „Teremtő” által beavatott médium, – az elmúlt évtizedekben megszerzett tapasztalataimat, élethelyzeteket, tanításokat, és az egyetemes törvényeket. Ezeken keresztül megismerheted a Teremtő Önismeret technikáját, titkát, melyet, mint e módszer közvetítője, adom az embereknek tovább.

Egy olyan belső útra hívlak Téged, ahol – a mások sorsa és az egyetemes törvények olvasása közben – Önmagad megismerheted.

Könyvenként egy-egy élet körvonalazódik és elevenedik meg.

Akik őszintén és tisztán megszólalnak, adott készségüknek fokán magukról önvallanak.

Önismereti útjuk során megjárták a mennyet és a poklot, hogy meglássák az évek alatt rájuk tapadt árnyékaikat.

Önmaguk elől már nem menekülnek, árnyékén tulajdonságaikat az egyetemes szeretet – a megbocsájtás, elfogadás, elengedés – érzésével engedik el, oldják meg.

Ők a bátrak, akik az utat törik, hogy a saját szembesüléseik által megtisztult energiateret a mögöttük haladók számára biztosítsák, szolgálatukat így teljesítik.

Azt is tudják, ha emelik rezgésszintüket, átírhatják saját árnyékaikat ősbizalomra, önbecsülésre, a maguk erejébe vetett hitükre. Ezzel a felszabaduló új erővel tudnak újrakezdeni, meg tudnak gyógyulni, hivatásukat be tudják tölteni, belső értékeik tudatában a maguknak tett ígéretüket meg tudják valósítani.

Hitem végtelen erejével álltam mellettük, tudtam, hogy a saját szembesüléseim által már letisztult energiatér olyan erőt képvisel, amivel, ha – szabad döntésük jogán – élnek, „fel tudnak ébredni”, félelmeiket el tudják engedni, megbocsátóvá, elfogadóvá, elengedővé tudnak válni. Képesek lesznek önmagukban szerethetőségük hitére lelni, azt átélve „hazatalálni”.

A könyv olvasása közben lehet, hogy elengedőn mosolyogsz, mert múltad rejtett bugyraival már szembesültél, blokkjaidat kioldottad, ezért letisztult lelked harmóniáját semmi nem zavarja meg.

Ha rossz közérzeted, feszülő lelked jelzi, van még feldolgozandó hajlam, tulajdonság elrejtetten Benned, megteheted akár azt is, hogy nem foglalkozol vele. Hagyod úgy, ahogy van a mélyben és megvárod, hogy majdan a jövőben kényszerítsen szembesülésre valamilyen élethelyzet a felszínen.

De itt és most megtudhatod az adott pillanatban, hogy lelked magjában mit őriz titkon a mélytudat.

Lehetőséget kapsz arra, hogy ami eddig a felszín alatt égetett, és okozott már sok-sok küzdelmet, most nem féled meglátni, átélni, mert tudod, aki megítélhetne Téged, nincs senki.

Ehhez „saját árnyékodat kell átlépni”, azaz a megszégyenüléstől való félelmedet, hogy felismerd, a leírt élethelyzet belőled valójában mit vált ki: ítéletet, szánalmat, kárörvendést, utálatot, haragot, izgalmat...?

Ha rezgésszintedet emelve blokkjaiddal, félelmeiddel szembesülsz, azokat máris kioldhatod, új teremtő erővé alakíthatod. Így válik ismertté számodra a sok-sok árnyékén, ami a lelkedet torzította, a múlt fájdalmait okozta. Ezeket tudatosítva szép lassan juthatsz mind mélyebbre és beljebbre ősvalódba, és szárnyalhatsz mind magasabb szellemi dimenziókba.